### Beslutninger:

Tilbagesendes Magistratsafdelingen for Børn og Unge med bemærkning, at byrådet i sit møde den 8. juni 2022 har vedtaget Magistratens indstilling i overensstemmelse med erklæring fra Børn og Unge-udvalget af 2. juni 2022.

###

Byrådet skal beslutte udmøntning af nye minimumskrav til tilsynet i dagtilbud.

### Resume

Den 1. januar 2022 er ny lovgivning om tilsyn i dagtilbud trådt i kraft. Lovgivningen skal være implementeret i kommunerne den 1. maj 2022. Jf. lovgivningen skal byrådet beskrive, hvordan en række minimumskrav til tilsynet udmøntes. Indstillingen indeholder et forslag til, hvordan minimumskravene i lovgivningen realiseres i alle kommunale, selvejende og private dagtilbud samt dagplejen og hos selvstændige børnepassere. Forældreråd og dagtilbudsbestyrelser får nye kompetencer i tilsynet, som foreslås justeret i styrelsesvedtægten for dagtilbud. Derudover foreslås det at justere ramme for kvalitetsopfølgning og tilsyn besluttet af byrådet den 12. maj 2021 som konsekvens af det nye tilsyn, så der gennemføres én årlig læringssamtale i dagtilbud fremfor to, og at kvalitetsrapporten for 0-6-årsområdet kobles til den samlede tilsyns-rapport til byrådet om alle dagtilbuddene. Endelig foreslås det, at rammen evalueres i foråret 2025.

### Beslutningspunkter

Det indstilles:

At 1) byrådet godkender udmøntning af lovgivning om tilsyn i dagtilbud, herunder kommunale, selvejende og private samt dagplejen og selvstændige børnepassere.

At 2) byrådet godkender tilpasning af styrelsesvedtægten for dagtilbud, så forældreråd og dagtilbudsbestyrelsernes nye kompetencer fremgår.

At 3) byrådet godkender, at kvalitetsrapporten for 0-6-årsområdet kobles sammen med den bydækkende rapport for tilsynet.

At 4) byrådet godkender, at læringssamtaler for dagtilbuddene justeres fra to årlige læringssamtaler til én årlig læringssamtale.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 09-05-2022

Olfert Vestergaard:

Fremsendes til [adresse] med bemærkning, at Magistraten i mødet den 9. maj 2022 anbefaler, at byrådet tiltræder Magistratsafdelingen for Børn og Unges indstilling af 25. april  2022.

Borgmester Sonny Nielsen, rådmand Emil Rasmussen, rådmand Jonas Thygesen, Tilde Jørgensen og Jørgen Klausen tog forbehold med henblik på drøftelse i gruppen.

Udvalg: [adresse]

Dato: 25-05-2022

Olfert Vestergaard:

Fremsendes til Børn og Unge-udvalget til behandling i henhold til beslutning i byrådets møde den 25. maj 2022.

Udvalg: Børn- og Unge-udvalget

Dato: 02-06-2022

Olfert Vestergaard: 9

Udvalget kunne enstemmigt tiltræde indstillingen.

Ulla Danielsen var forhindret i at deltage i udvalgets behandling af sagen.